**Ашық есік күні-15 ақпан 2017 жыл**

       "М.Ғабдуллин атындағы жалпы білім беретін мектеп" КММ-да ата-аналарға арналған «Ашық есік күні» іс-шараның өткізу жоспары.

**Тақырыбы : «Кембридж тәсілі ата-аналар көзімен»**

Бұл жиынды өткізудегі мақсатымыз:

-мектептің оқу-білім мен тәрбие, ата-анамен байланыс жүйесі жұмыстарымен ата-аналарды таныстыру;

-ата-аналармен мектептің арасындағы байланысты нығайту.

**Күтілетін нәтиже:** мектептің оқу-білім мен тәрбие, ата-анамен байланыс жұмыстарымен ата-аналар танысады;білім саласындағы өзгерістермен танысады.

**Іс-шара кезеңдері:**

**1. Ата-аналарды қарсы алу**

Мектепте алдын-ала тазалық жұмыстарын ұйымдастырып, безендіру, ұжыммен балалардың киімдеріне назар аудару, бейджиктер тағу, киімілгіштер дайындау.

**2. Мектептің презентациясы:**

-Екінші қабатта интерактивті тақтаға мектептің жетістіктерін салып көрсету

-жаңа кабинеттер (робототехника, компьютерлік кабинет)

-оқушылардың қолымен жасаған бұйымдарды көрме арқылы көрсету

-кітапханаға саяхат

-мұражайға саяхат

-музыкалық сәлем

**3. Семинар-тренинг:**

**-психологиялық ахуал:** бір-біріне жақындастыру, жылы шырай таныту.

(ата-аналар шеңберге тұрып өзін таныстырып,баласына қалай жылы лебізін білдіреді)

**Мен үшін қымбат...”** (Ой қозғау) (Аялы алақаны, мейірімі, ыстық жүрегі, жан жылуы, махаббаты, мейірімді көздері, күлкісі)

**-**Сәлеметсіздер ме, құрметті ата-аналар! «**Кембридж тәсілі ата-аналар көзімен**» атты ашық есік күніне хош келдіңіздер!Бүгінгі жұмыс барысы сәтті өтеді және жақсы нәтижеге қол жеткіземіз деп үміттенеміз.

**Бейнефильмнен үзінді** -"Жаңа проект"(ата-ана – бала-ұстаз)

Бейнефильм бойынша ой бөлісу:

* Ұстаз қолданған әдіс-тәсілдердің қайсысы сіздерге ұнады?
* Сынып оқушыларының жақсы нәтижеге жетуіне не ықпал етті?
* Бүгінгі күннің мақсаты қандай болады деп ойлайсыздар?

Біздің мақсатымыз –қазіргі кездегі баланың дамуына, жеке тұлға болып қалыптасуына оқушылар, ата-аналар мен ұстаздар бірлесе жұмыс атқару арқылы сапалы білім мен тәрбиеге қол жеткізу.

Ата-ананың тілегі-баласының жақсы адам болуы, еңбексүйгіштігі, оқу мен еңбектегі табыстары.

Баланы жастан бақпасаң,

Жамандықтан қақпасаң,

Қадірден жұрдай қасқа боп,

Кешкенің өмір босқа тек,- дегендей, баланың ыстық суығына күймейтін, жақсылығына сүйінбейтін ата-ана жоқ шығар. Баланың ең бірінші ұстазы — ата-анасы.

-Білім беру жүйесі, өзгерістер  мен жаңалықтар жөнінде таныстырылымды III деңгейлі ұстаз Қарабатырова Г.К. жасайды.

**4. Коучинг «Әкесінің қуанышы, анасының мақтанышы»** Жауапты Шолтышева К.К., Кенжебаева К.К.

1 топ – «Адалдық»

2 топ – «Мейірім»

3 топ – «Сенімділік»

**5**. **Мастер класс:** 3-ші сынып

-Талибаев Қ.

-Асқанбаева Г.

**6. Кейс стади**

Өткізетін Қарабатырова Г.К.

**7. Кофе-брейк**

Өткізілетінкабинет-математика

**«Ашық микрофон»**

* Бүгінгі танысқан әдіс-тәсілдер ойларыңыздан шықты ма?
* Қандай әдістер қолайлы деп есептейсіздер?
* Оқу процесінде болып жатқан өзгерістерді қолдайсыздар ма?

**Қорытынды:**Тәрбие отбасынан бастауалады. Әрбір ата-ана өзінің күнделікті тұрмыс-тіршілігін дұрыс ұйымдастырып, балаға әркімнің өзінің жеке басы арқылы үлгі-өнеге көрсете білуінде. Сондықтан да сіздердің тараптарыңыздан үнемі мектеппен қарым-қатынаста болуларыңызды сұраймыз. Себебі, тек қана бірлесіп жұмыс жасасақ, оңтайлы нәтижеге жетеміз!